П Р О Т О К О Л  № 7
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 16.06.2026 г. 

Днес, 16.06.2026 г. /вторник/ се проведе заседание на Комисия „Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
  Стефан Петров 

На заседанието присъстват: Маргарита Лакова – главен експерт - съдебна администрация на ОСВ, експертен сътрудник на комисията и техническият сътрудник Мариана Георгиева, дирекция ЧРАТОКИ, АВСС. 

Д Н Е В Е Н  Р Е Д:
	
	1. ОТНОСНО: Предложение от и.ф. главен прокурор за трансформиране на щатни бройки за съдебни служители в Администрацията на главния прокурор. /№ ВСС-7937/14.06.2026 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1.	 ПРИЕМА предложение от и.ф. главен прокурор за трансформиране на щатни бройки за съдебни служители в Администрацията на главния прокурор за следните длъжности:
- 1 /една/ щ. бр. „главен специалист“ в „младши експерт“ в направление „Счетоводство“, дирекция БСД;
- 1 /една/ щ. бр. „главен специалист-финансиране“ в „младши експерт-финансиране“ в отдел „Бюджет“, дирекция БСД;
- 1 /една/ щ. бр. „главен специалист“ в „младши експерт“ в сектор „Център за помощ“, дирекция ИОТ;
- 1 /една/ щ. бр. „младши специалист-административна дейност“ в „главен специалист-административна дейност“ в УБ „Цигов чарк“- гр. Батак.

1.2.	ОТЛАГА разглеждането на предложението на и.ф. главен прокурор за трансформиране на следните длъжности:
- 2 /две/ щ. бр. за длъжност „старши експерт“ в 2 /две/ щ. бр. за длъжност „главен експерт“ в направление „Счетоводство“, дирекция БСД;
- 1 /една/ щ. бр. за длъжност „младши експерт-транспорт“ в 1 /една/ щ. бр. за длъжност „главен експерт-транспорт“ в сектор „Техническо обслужване“, дирекция БСД;
- 1 /една/ щ. бр. за длъжност „младши експерт-юрист“ в 1 /една/ щ. бр. за длъжност „старши експерт-юрист“ в отдел „Информационна сигурност“, дирекция ИОТ;
- 1 /една/ щ. бр. за длъжност „старши експерт“ в 1 /една/ щ. бр. за длъжност „главен експерт“ в сектор „Методическо ръководство“, дирекция АП;
- 1 /една/ щ. бр. за длъжност „младши експерт“ в 1 /една/ щ. бр. за длъжност „старши експерт“ в сектор „Управление на почивните бази“, дирекция СФОП;
- 1 /една/ щ. бр. за длъжност „младши експерт-юрист“ в 1 /една/ щ. бр. за длъжност „старши експерт-юрист“ в отдел „Обществени поръчки“, дирекция СФОП;

1.3.	ИЗПРАЩА на и.ф. главен прокурор писмо за финансова обосновка на трансформациите по т.1.2 от настоящия протокол.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДАВА СЪГЛАСИЕ за трансформиране на щ. бр. за длъжности за съдебни служители в Администрация на главния прокурор, както следва:
- 1 /една/ щ. бр. за длъжност „главен специалист“ в 1 /една/ щ. бр. за длъжност „младши експерт“ в направление „Счетоводство“, дирекция БСД;
- 1 /една/ щ. бр. за длъжност „главен специалист-финансиране“ в 1 /една/ щ. бр. за длъжност „младши експерт-финансиране“ в отдел „Бюджет“, дирекция БСД;
- 1 /една/ щ. бр. за длъжност „главен специалист“ в 1 /една/ щ. бр. за длъжност „младши експерт“ в сектор „Център за помощ“, дирекция ИОТ;
- 1 /една/ щ. бр. за длъжност „младши специалист-административна дейност“ в 1 /една/ щ. бр. за длъжност „главен специалист-административна дейност“ в УБ „Цигов чарк“- гр. Батак.

МОТИВИ: Необходимостта от трансформирането на щ. бр. е вследствие настъпилите промени в чл. 138, ал. 1, т. 2 и 4 и чл. 150 от ЗСВ /обн., ДВ, бр. 6 от 21.01.2025 г./ и преразпределянето на щ. бр. за съдебни служители от АГП в НСлС. Като третостепенен разпоредител с бюджет, голям брой щ. бр. за експертни длъжности и за длъжности „специалист“ бяха съкратени в щата на Администрацията на главния прокурор и разкрити в щата на НСлС  – решение на Прокурорската колегия на ВСС по протокол № 20/11.06.2025 г.
Съкращаването на бройките доведе до затруднения при обезпечаване работата по отделните направления на дейност в АГП, свързани с планирането и разходването на бюджетни средства, счетоводното обслужване, информационното обслужване и технологии и др.

Необходимите средства за по-високия размер на възнагражденията и осигурителните вноски на трансформираните щатни бройки ще бъдат финансово обезпечени за сметка на бюджета на ПРБ за 2026 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 17.06.2026 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:   /п/
ГЕРГАНА МУТАФОВА

                                ЧЛЕНОВЕ:           				
……/п/…………………….
СТЕФАН  ПЕТРОВ

…/п/……………….…….
КАЛИНА ЧАПКЪНОВА